b'\n_START_ARTICLE_\nRadek Haas\n_START_SECTION_\nSeuraura\n_START_PARAGRAPH_\nHaas on BK Mlad\xc3\xa1 Boleslavin kasvatti. H\xc3\xa4n siirtyi vain 17-vuotiaana kaudeksi 2017\xe2\x80\x932018 Suomeen ja Porin \xc3\x84ssien B-nuoriin._NEWLINE_Kaudella 2018\xe2\x80\x932019 Haas jakoi varsin tasaisesti \xc3\x84ssien A-nuorten torjuntavastuun Kasperi Kotkaniemen kanssa, mutta h\xc3\xa4nen vastuunsa kasvoi, kun Kotkaniemi nousi seuran SM-liigajoukkueeseen. Kun \xc3\x84ss\xc3\xa4t oli kaupannut Andreas Bernardin siirtotakarajalla ja Henri Kiviaho oli sivussa, nousi my\xc3\xb6s Haas SM-liigajoukkueeseen. H\xc3\xa4net merkittiin kakkosmaalivahdiksi Kasperi Kotkaniemelle 6. maaliskuuta 2019 otteluun Tapparaa vastaan. Haas debytoi aloittavana maalivahtina kuitenkin seuraavassa ottelussa 8. maaliskuuta 2019 vieraissa Vaasan Sportia vastaan. H\xc3\xa4n torjui \xc3\x84ssien 4\xe2\x80\x933-tappioon p\xc3\xa4\xc3\xa4ttyneess\xc3\xa4 ottelussa 31 kertaa. Mikaela Knip ja Noora Myll\xc3\xa4ri valitsivat Haasin ottelun Alumnien t\xc3\xa4htien kakkost\xc3\xa4hdeksi. H\xc3\xa4n pelasi runkosarjan viimeisten kierrosten aikana kolmessa ottelussa, joista Haas aloitti kaksi.\n_START_SECTION_\nMaajoukkueura\n_START_PARAGRAPH_\nHaas on pelannut viisi nuorten ja viisi poikien maaottelua.\n_START_SECTION_\nMuuta\n_START_PARAGRAPH_\nHaasin is\xc3\xa4 Radek Sr. toimii BK Mlad\xc3\xa1 Boleslavin Extraliga-joukkueen maalivahtivalmentajana.'